KLASA: 400-05/25-01/01

URBROJ: 2157-3-6-01-25-1

Lovran, 28. siječnja 2025.

**MINISTARSTVO ZAŠTITE OKOLIŠA**

**I ZELENE TRANZICIJE**

Radnička cesta 80

**10 000 ZAGREB**

 **Predmet: Bilješke uz izvještaj o prihodima i rashodima, primicima i izdacima za**

 **razdoblje od 01.01.2024. do 31.12.2024. godine**

Javna ustanova Park prirode Učka proračunski je korisnik Državnog proračuna, razdjel 078 – Ministarstvo zaštite okoliša i zelene tranzicije, glava Nacionalni parkovi i parkovi prirode te se kao proračunski korisnik vodi pod RKP-om 25925. S danom 31.12.2024. godine ima 20 zaposlenih čije se plaće osiguravaju iz državnog proračuna. Javna ustanova Park prirode Učka posluje preko dva žiro-računa otvorena kod Privredne banke Zagreb IBAN broj HR1523400091117042647 i HR7023400091510224173.

Sukladno članku 14. i 16. Pravilnika o financijskom izvještavanju u proračunskom računovodstvu (N.N. 37/22) dostavljamo vam kratku bilješku uz izvještaj po sljedećim točkama:

1. **PRIHODI POSLOVANJA**
2. **RASHODI POSLOVANJA**
3. **RASHODI ZA NABAVU NEFINANCIJSKE IMOVINE**
4. **ZAKLJUČAK**
5. **PRIHODI POSLOVANJA (ŠIFRA 6)**

Ostvareni prihodi poslovanja za razdoblje od 01.01.2024. – 31.12.2024. godine iznose 1.004.717,59 €, a ostvareni prihodi poslovanja u istom razdoblju za 2023. godinu iznosili su 832.106,79 € (index 120,7). U razdoblju od 01.01.2024. – 31.12.2024. godine evidentan je veći priljev sredstava u iznosu od 172.610,80 € u odnosu na isto razdoblje u 2023. godini.

Promatrajući strukturu ostvarenja prihoda za izvještajno razdoblje u 2024. godini u odnosu na isto izvještajno razdoblje u 2023. godini odstupanja su utvrđena na sljedećim šiframa:

Povećanje prihoda je vidljivo na šifri 63 (index 123,9) – veza šifra 634, 636 – u 2024. godini dobiveno je više sredstava od subjekata unutar općeg proračuna (tekuće i kapitalne pomoći od izvanproračunskih korisnika te pomoći proračunskim korisnicima iz proračuna koji im nije nadležan) odnosno u 2024. godini ostvaren je veći prihod u vidu tekućih i kapitalnih pomoći od Fonda za zaštitu okoliša i energetsku učinkovitost za projekt obnove parkovne infrastrukture koji je završio u 2024. godine kao i za projekt čišćenja speleološkog objekta što u istom razdoblju 2023. godine nije ostvareno. Isto tako, povećan je prihod od jedinica lokalne i regionalne samouprave (Grad Opatija, Primorsko-goranska županija) u vidu većeg izdvajanja za sufinanciranje manifestacija Učkarski samanj i Božićna bajka u Parku prirode Učka te za edukativne programe Mreže škola Parka prirode Učka koji nisu sufinancirani u 2023. godini. Ujedno je na istoj šifri došlo i do smanjenja prihoda - veza 632 (tekuće i kapitalne pomoći od međunarodnih organizacija) jer nije bilo uplata od strane organizacije DIMFE - Donor's Initiative for Mediterranean Freshwater Ecosystems (Fondacija princa Alberta II od Monaka) za projekt „Still Water Revival - Restoring and conserving still water ecosystems of Mediterranean karst mountains”, a u kojem sudjelujemo kao partneri sa Udrugom BIOM, kao što je to bio slučaj u prošlogodišnjem izvještajnom razdoblju, a sve sukladno dinamici realizacije navedenog projekta koji je u završnoj fazi realizacije. Smanjenje se vezuje i za šifru 639 (prijenosi između proračunskih korisnika istog proračuna) jer su Zajednička sredstva Parkova Hrvatske doznačila manji iznos sredstava nego je to bilo u prošlom izvještajnom razdoblju (prva faza projekta obnove parkovne infrastrukture koji se dijelom sufinancirao iz Zajedničkih sredstava parkova završio je 2023. godine, a projekti koji su se financirali u 2024. godini iz navedenog izvora bili su manji u odnosu na prošlo izvještajno razdoblje).

Nadalje, povećanje se vidi i na šifri 64 (index 206,7) – veza šifra 641 (prihodi od financijske imovine) ostvareno je više prihoda od imovine - došlo je do povećanja prihoda od kamata na depozite po viđenju uslijed povećanja kamatnih stopa od strane poslovne banke.

Na šiframa 65 (index 102,0) i 66 (index 107,2) nije došlo do značajnog povećanja prihoda odnosno malo su povećani prihodi s naslova osiguranja, refundacije štete i totalne štete kao i vlastiti prihodi koji se odnose na prodaju robe u suvenirnicama Javne ustanove Park prirode Učka.

Također, povećani su i prihodi koji se odnose na šifru 67 (index 124,2) – veza šifra 671 - u 2024. godini dobiveno je više sredstava od nadležnog ministarstva (nadležni proračun) u odnosu na isto izvještajno razdoblje prethodne godine, a koje se najviše odnosi na tekuće rashode poslovanja, dok je istovremeno smanjen prihod za financiranje rashoda za nabavu nefinancijske imovine.

1. **RASHODI POSLOVANJA (ŠIFRA 3)**

Ostvareni rashodi poslovanja za razdoblje od 01.01.2024. – 31.12.2024. godine iznose 945.609,49 €, a ostvareni rashodi poslovanja u istom razdoblju za 2023. godinu iznosili su 704.236,36 € (index 134,3). U razdoblju od 01.01.2024. – 31.12.2024. godine utrošeno je više sredstava u iznosu od 241.373,13 € u odnosu na isto razdoblje u 2023. godini.

Promatrajući strukturu ostvarenih rashoda poslovanja za izvještajno razdoblje, u 2024. godini u odnosu na isto izvještajno razdoblje za 2023. godinu, odstupanja su utvrđena na sljedećim šiframa:

Šifra 31 (index 152,1) - veza šifra 311, 312 i 313 - utrošeno je više sredstava za plaće uslijed usklađivanja sa Zakonom o plaćama udržavnoj službi i javnim službama (NN 155/23) i usklađivanja odnosno prevođenja koeficijenta i naziva radnog mjesta sukladno Uredbi o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) te na ostale rashode za zaposlene, a sukladno Temeljnom kolektivnom ugovoru za zaposlenike u javnim službama (uskrsnica, božićnica, regres, naknada za bolest, pomoć u slučaju rođenja djeteta).

Šifra 32 (index 119,3) – veza šifra 323 (index 131,4) na kojoj je došlo je do povećanja troškova za usluge telefona, pošte i prijevoza odnosno do povećanja rashoda za ostale usluge za komunikaciju i prijevoz zbog povećanog dovoza i odvoza hrane na Hranilište za bjeloglave supove, usluge tekućeg i investicijskog održavanja građevinskih objekata i ostale imovine kao i na računalne usluge zbog početka korištenja dodatnih računalnih programa, usluga promidžbe i informiranja (organizacija manifestacija Učkarski samanj, Božićna bajka u Parku prirode Učka, obilježavanje 25. rođendana Parka te promocija Parka prirode Učka općenito) kao i na povećanje troškova za komunalne usluge uslijed povećanja broja pražnjenja septičke jame obzirom da još uvijek nije realiziran projekt javne komunalne infrastrukture od strane jedinica lokalne samouprave te ostalih usluga zbog povećanja minimalne plaće od 01.01.2024. u odnosu na 2023. godinu odnosno troškova vanjskog servisa za čišćenje. Povećanje se odnosi i na intelektualne usluge odnosno na znanstveno istraživačke usluge sukladno aktivnostima iz Godišnjeg programa rada i Plana upravljanja. Unutar ove šifre, došlo je i do smanjenja zdravstvenih i veterinarskih usluga jer su obvezni i preventivni zdravstveni pregledi djelatnika sukladno Temeljnom kolektivnom ugovoru za zaposlenike u javnim službama izvršeni u 2023. godini odnosno u prošlom izvještajnom razdoblju. Uz povećanje rashoda poslovanja veže se i šifra 329 (index 117,7) - povećanje troškova za rad predstavnika Upravnog vijeća zbog Odluke nadležnog ministarstva o visini naknade za rad predsjednika i članova upravnih vijeća javnih ustanova za upravljanje nacionalnim parkovima i parkovima prirode koja je stupila na snagu u drugoj polovici 2023. godine (01.08.2023.), a kojom se povisuju naknade za rad članova vijeća, te se propisuje novi način obračuna (mjesečna naknada), dok je do navedenog datuma obračun naknade za članove Upravnog vijeća bio samo po održanim sjednicama. Neznatno su povećani i troškovi premija osiguranja uslijed povećana cijena u cijelom osiguravateljskom sektoru. Do povećanja je došlo i zbog reprezentacije uslijed organizacije raznih događanja (rođendan Parka, organizacija aktivnosti za djecu iz mreže škola...).

Istovremeno je na šifri 32 došlo i do smanjenja rashoda poslovanja – veza šifra 321 (index 97,2) – manje je utrošeno za naknade troškova zaposlenih djelatnika (službena putovanja i stručno usavršavanje zaposlenika), šifra 322 (index 99,1) – manje je utrošeno za rashode za materijal i energiju iako su povećani rashodi za uredski materijal i ostale materijalne rashode (nabava materijala potrebnog za redovno poslovanje za potrebe edukativnih radionica za djecu, materijala za čišćenje i održavanje Centra za posjetitelje)

Šifra 34 (index 111,7) - veza šifra 343 – utrošeno je više sredstava na bankarske usluge i usluge platnog prometa uslijed povećanja transakcija na žiro računu zbog transakcija kartičnog plaćanja te povećanja gotovinskog prometa.

Na šifri 36 (index 91,1) – veza šifra 369 – u 2024. godini došlo je do smanjenja troškova prijenosa između proračunskih korisnika istog proračuna odnosno manje je uplaćeno u nadležni proračun na poziciji Zajedničkih sredstava parkova Hrvatske sukladno čl. 5. Pravilnika o mjerilima i načinu korištenja nenamjenskih donacija i vlastitih prihoda javnih ustanova koje upravljaju nacionalnim parkovima i parkovima prihode (N.N. 111/22), a uslijed manje naplate ulaznica u Centar za posjetitelje Poklon.

1. **RASHODI ZA NABAVU NEFINANCIJSKE IMOVINE (ŠIFRA 4)**

Ostvareni rashodi za nabavu nefinancijske imovine za razdoblje od 01.01.2024. – 31.12.2024. godine iznose 30.732,42 €, a u istom izvještajnom razdoblju za 2023. godinu isti su iznosili 105.273,10 € (index 29,2). U razdoblju od 01.01.2024. – 31.12.2024. godine utrošeno je manje sredstava u iznosu od 74.540,68 € u odnosu na isto razdoblje u 2023. godini.

Promatrajući strukturu ostvarenih rashoda za nabavu nefinancijske imovine za izvještajno razdoblje, u 2024. godini u odnosu na isto izvještajno razdoblje za 2023. godinu, odstupanja su utvrđena na sljedećim šiframa:

Šifra 42 (index 29,2) – veza šifra 422 – smanjeni su rashodi za nabavu uredske opreme i namještaja kao i komunikacijske opreme. Isto tako, smanjenje se odnosi na nabavu opreme za ostale namjene odnosno na nabavu nove parkovne infrastrukture (poučne ploče za edukativne i interpretacijske staze, drvene stolove i klupe na istima, obnovu drvenih korita na odmorištu Korita kao i na opremu za potrebe manifestacije Božićna bajka u Parku prirode Učka). Sve navedeno dio je projekta koji je započeo 2022. godine, nastavio u 2023. godini kada se i realizirala većina aktivnosti dok je manji iznos ostao za realizaciju kroz 2024. godinu kada je projekt i završio. Isto tako, oprema potrebna za organizaciju Božićne bajke u Parku prirode Učka nabavljena je u 2023. godini odnosno u prošlom izvještajnom razdoblju stoga nije bilo rashoda za nabavu iste u 2024. godini. Rashodi nastali za nefinancijsku imovinu u 2024. godini uglavnom se odnose na nabavu potrebne opreme u sklopu projekta „Still Water Revival - Restoring and conserving still water ecosystems of Mediterranean karst mountains” kao što je primjerice oprema za obnovu lokvi (pumpa za vodu, spojnica, vatrogasna i usisna cijev, nož za usitnjavanje, motorna kosa, drobilica za grane...), a što nije bilo realizirano kroz prošlo izvještajno razdoblje odnosno u 2023. godini.

1. **ZAKLJUČAK**

U razdoblju od 01.01.2024. – 31.12.2024. godine ukupni ostvareni prihod (šifra X678) iznosi 1.004.717,59 €, a ukupni ostvareni rashod (šifra Y345) iznosi 976.341,91 € iz čega proizlazi višak prihoda i primitaka u iznosu od 28.375,68 € (šifra X005) koji se odnosi na više ostvarenih vlastitih prihoda od prodaje robe (izvor 31) te dobivenih, a neutrošenih donacija od fizičkih osoba i trgovačkih društava.

Višak prihoda i primitaka koji su preneseni iz prethodne godine iznosi 283.269,21 € te višak prihoda i primitaka koji je raspoloživ u sljedećem razdoblju iznosi 311.644,89 €, a odnosi se na vlastita sredstva, prihode od prodaje ulaznica, prihode od usluga, povrat PDV-a te na zalihu robe kao i na sredstva uplaćena od strane DIMFE - Donor's Initiative for Mediterranean Freshwater Ecosystems (Fondacija princa Alberta II od Monaka) i donaciju trgovačkih društava. Isti će biti utrošeni na sufinanciranje novih projekata tijekom 2024. godine kao i na projekt „Still Water Revival - Restoring and conserving still water ecosystems of Mediterranean karst mountains”, za dobavu hrane za bjeloglave supove na Hranilištu za bjeloglave supove, na realizaciju projekata Znanost na Poklonu, tradicionalnih manifestacija (Učkarski samanj i Božićna bajka u Parku prirode Učka) koje promoviraju prirodnu i kulturnu baštinu područja Učke i Ćićarije kao i domaće autohtone i tradicijske proizvode, edukativne materijale, obilježavanje važnih datuma za zaštitu prirode i bioraznolikost te na ostale tekuće troškove.

 RAVNATELJ

 Žarko Erceg, dipl.ing.univ.spec.oec.

U privitku:

* + 1. Izvješće o prihodima i rashodima, primicima i izdacima za razdoblje od 01.01.2024. do 31.12.2024. godine.

Dostaviti:

1. Naslovu
2. Pismohrana – ovdje

KLASA: 400-07/25-01/01

URBROJ: 2157-3-6-01-25-1

Lovran, 28. siječnja 2025.

**MINISTARSTVO ZAŠTITE OKOLIŠA**

**I ZELENE TRANZICIJE**

 Radnička cesta 80

**10 000 ZAGREB**

**Predmet: Bilješke uz bilancu na datum 31. prosinca 2024. godine**

Sukladno članku 14. i 15. Pravilnika o financijskom izvještavanju u proračunskom računovodstvu (N.N. 37/22) dostavljamo bilješke uz bilancu na datum 31. prosinca 2024. godine.

Vrijednost aktive i pasive na dan 1. siječnja 2024. godine – šifra B001 iznosi 4.114.350,31 €, a na dan 31. prosinca 2024. godine iznosi 3.703.270,38 € (index 90,0). U odnosu na prethodno izvještajno razdoblje nije bilo značajnih promijena. Izvršen je godišnji ispravak vrijednosti (obračun amortizacije) kao i ispravak vrijednosti dugotrajne materijalne i nematerijalne imovine prema odluci o otpisu i rashodovanju (likvidaciji) sredstava iz 2023. godine (inventura 31.1.2.2023.), a koji su povučeni iz uporabe te propisno zbrinuti uslijed oštećenja, nefunkcionalnosti i neupotrebljivosti iste. Najznačajniju imovinu predstavlja Centar za posjetitelje na Poklonu. Provedena je obvezna korekcija rezultata poslovanja za iznose kapitalnih prijenosa ostvarenih tijekom proračunske godine koji su utrošeni za nabavu nefinancijske imovine na način da se umanjio rezultat poslovanja i uvećao rezultat od nefinancijske imovine (92211/92222).

Javna ustanova Park prirode Učka uz Bilancu ne prilaže definirane tablice koje su sastavni dio bilješki jer nije imala poslovne događaje i transakcije koje se traže u tablicama.

 RAVNATELJ

 Žarko Erceg, dipl.ing.univ.spec.oec.

U privitku:

1. Bilanca na datum 31. prosinca 2024. godine

Dostaviti:

1. Naslovu

2. Pismohrana - ovdje

KLASA: 400-05/25-01/01

URBROJ: 2157-3-6-01-25-2

Lovran, 28. siječnja 2025.

**MINISTASTVO ZAŠTITE OKOLIŠA**

**I ZELENE TRANZICIJE**

Radnička cesta 80

**10 000 ZAGREB**

**Predmet: Izvještaj o promjenama u vrijednosti i obujmu imovine i obveza za razdoblje od**

 **01.01.2024. do 31.12.2024. godine**

Sukladno članku 14. i 17. Pravilnika o financijskom izvještavanju u proračunskom računovodstvu (N.N. 37/22) dostavljamo bilješku uz izvještaj.

U 2024. godini došlo je do sljedećih promjena u obujmu imovine:

Promjene u obujmu imovine odnose se na račun iz računskog plana 91512 kao smanjenje u iznosu od 1.149,05 €, veza šifra P018 – proizvedena dugotrajna imovina - smanjen je obujam imovine uslijed oštećenja, nefunkcionalnosti i neupotrebljivosti uredske i ostale opreme. Imovina je rashodovana te se ista propisno zbrinula i isknjižila iz financijskih i poslovnih knjiga.

 RAVNATELJ

 Žarko Erceg, dipl.ing.univ.spec.oec.

U privitku:

1. Izvještaj o promjenama u vrijednosti i obujmu imovine i obveza

Dostaviti:

1. Naslovu

2. Pismohrana - ovdje

KLASA: 400-03/25-01/01

URBROJ: 2157-3-6-01-25-1

Lovran, 28. siječnja 2025.

**MINISTARSTVO ZAŠTITE OKOLIŠA**

**I ZELENE TRANZICIJE**

 Radnička cesta 80

**10 000 ZAGREB**

**Predmet: Bilješke uz Izvještaj o obvezama za razdoblje od 01.01.2024. – 31.12.2024. godine**

Sukladno članku 14. i 18. Pravilnika o financijskom izvještavanju u proračunskom računovodstvu (N.N. 37/22) dostavljamo bilješke uz izvještaj o obvezama za razdoblje od 01.01.2024. – 31.12.2024. godine.

Javna ustanova Park prirode Učka na dan 31.12.2024. odnosno na kraju izvještajnog razdoblja nema dospjelih obveza kao ni prekoračenja rokova plaćanja istih.

 RAVNATELJ

 Žarko Erceg, dipl.ing.univ.spec.oec.

U privitku:

1. Izvještaj o obvezama za razdoblje od 01.01.2024. – 31.12.2024. godine

Dostaviti:

1. Naslovu
2. Pismohrana – ovdje